Szám: 1-3/2025. 9. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2025. március 27-i rendes, nyilvános ülésére**

**Tárgy:** Közoktatási intézmények átszervezésével kapcsolatos vélemény kialakítása

**Tisztelt Képviselő-testület!**

A Zalaegerszegi Tankerületi Központ igazgatója a 2025. február 28-én kelt átiratában megkereséssel fordult Zalaszentgrót Város Önkormányzata felé köznevelési intézmények - Zalaszentgróti Erkel Ferenc Alapfokú Művészeti Iskola és a Deák Ferenc Általános Iskola és Gimnázium alábbiakban részletezett – 2025. évi tervezett átszervezésével kapcsolatban. A Tankerületi Központtól érkezett 6 db véleménykérő levelet jelen előterjesztés 1. számú melléklete tartalmazza.

**Zalaszentgróti Erkel Ferenc Alapfokú Művészeti Iskola**

**1.**

**Az átszervezés kategóriája:** 11.1 a feladatellátási helyre felvehető maximális tanulólétszám növelése

**Érintett feladatellátási hely:** Zalaszentgróti Erkel Ferenc Alapfokú Művészeti Iskola, 8790 Zalaszentgrót, Ifjúság utca 2.

**Az átszervezés leírása:** A székhelyen megnövekedett SNI-s tanulók létszáma miatt a felvehető SNI-s tanulólétszám növelése 10 főről 30 főre.

**2.**

**Az átszervezés kategóriája:** 12.2 már oktatott művészeti ágban új tanszak indítása

**Érintett feladatellátási hely:** Zalaszentgróti Erkel Ferenc Alapfokú Művészeti Iskola Batthyány utcai Telephelye, 8790 Zalaszentgrót, Batthyány Lajos utca 9.

**Az átszervezés leírása:** Az intézmény Batthyány utcai telephelyén a néptánc tanszak nem kifutó tanszak, ezért ezt szeretnénk új tanszakra módosíttatni.

**3.**

**Az átszervezés kategóriája:** 12.2 már oktatott művészeti ágban új tanszak indítása

**Érintett feladatellátási hely:** Zalaszentgróti Erkel Ferenc Alapfokú Művészeti Iskola Batthyány utcai Telephelye, 8790 Zalaszentgrót, Batthyány Lajos utca 9.

**Az átszervezés leírása:** Az intézmény Batthyány utcai telephelyén a színjáték tanszak nem kifutó tanszak, ezért ezt szeretnénk új tanszakra módosíttatni.

**Deák Ferenc Általános Iskola és Gimnázium**

**4.**

**Az átszervezés kategóriája:** 11.1 a feladatellátási helyre felvehető maximális tanulólétszám növelése

**Érintett feladatellátási hely:** Deák Ferenc Általános Iskola és Gimnázium, 8790 Zalaszentgrót, Ifjúság utca 2.

**Az átszervezés leírása:** Sajátos nevelési igényű tanulók felvehető maximális tanulólétszám növelése a szakmai alapdokumentum szerinti 10 főről 15 főre (jelenleg 13 fő).

**5.**

**Az átszervezés kategóriája:** 11.1 a feladatellátási helyre felvehető maximális tanulólétszám növelése

**Érintett feladatellátási hely**: Deák Ferenc Általános Iskola és Gimnázium, 8790 Zalaszentgrót, Kossuth u. 11.

**Az átszervezés leírása**: Sajátos nevelési igényű tanulók felvehető maximális tanulólétszám növelése a szakmai alapdokumentum szerinti 12 főről 20 főre (jelenleg 16 fő).

**6.**

**Az átszervezés kategóriája**: 9.4 gimnáziumi nevelés-oktatás törlése

**Érintett feladatellátási hely**: Deák Ferenc Általános Iskola és Gimnázium, 8790 Zalaszentgrót, Kossuth u. 11.

**Az átszervezés leírása:** A gimnáziumi nevelés-oktatási alapfeladatának törlése, mivel az intézményben 3 éve nem indult gimnáziumi képzés, mivel a jelentkezők száma nem érte el az osztályindításhoz szükséges törvényi minimum létszámot. Az intézmény egyetlen gimnáziumi osztálya a végzős osztály, így indokolt a gimnázium alapfeladat törlése, figyelembe véve, hogy előzetes jelentkezési igények sem mutatnak érdeklődést az iskola gimnáziumi képzése iránt.

Az intézményátszervezések eljárásrendjét a nemzeti köznevelésről szóló 2011. évi CXC. törvény (a továbbiakban: Nkt.) 83-84. §-ai tartalmazzák.

Az Nkt. 83. § (2) bekezdés a) pontja értelmében a fenntartó e törvényben foglalt keretek között – a tankerületi központ, valamint az állami felsőoktatási intézmény által fenntartott köznevelési intézmény kivételével – dönt a köznevelési intézmény létesítéséről, nevének megállapításáról, gazdálkodási jogköréről, átszervezéséről, megszüntetéséről, alapfeladatának módosításáról, fenntartói jogának átadásáról.

Az Nkt. 83. § (3) bekezdés b) pontja értelmében a fenntartó a köznevelési intézmény átszervezésével összefüggő döntése vagy véleményének kialakítása előtt beszerzi a (4) bekezdésben foglaltak véleményét. Az Nkt. 83. § (4) bekezdés szerint „*A fenntartó (3) bekezdésben foglalt döntése előtt ki kell kérni:*

*a) az intézmény alkalmazotti közössége,*

*b) az óvodaszék, az iskolaszék,*

*c) a szülői szervezet,*

*d) az iskolai diákönkormányzat,*

*e) a nemzetiségi nevelés-oktatásban részt vevő intézmény esetén – ha nem rendelkezik egyetértési joggal – a települési nemzetiségi önkormányzat, érintett települési nemzetiségi önkormányzat hiányában az érintett területi, ennek hiányában az országos nemzetiségi önkormányzat, ennek hiányában az adott nemzetiség helyi egyesületeinek,*

*f)\**

*g)\**

*h) a vagyonkezelésében levő ingatlan tulajdonos önkormányzatának véleményét.*

A képviselő-testület az önkormányzati feladatai ellátása során mindig is kiemelt fontossággal kezelte a nevelési-oktatási intézmények munkájával kapcsolatos kérdéseket, segítve az oktatási szereplők érdekeinek érvényesülését.

Figyelemmel kísérve a városban működő nevelési-oktatási intézmények munkáját, nehézségeit, úgy gondolom támogatni kell minden olyan átszervezést, ami a fejlődést hivatott előmozdítani és hozzájárul a városban működő iskolák további működéséhez.

Az átszervezési javaslatok között szerepelő Deák Ferenc Általános Iskola és Gimnázium gimnáziumi nevelés-oktatási alapfeladatának törlését azonban nem javaslom elfogadásra. Megítélésem szerint a járás városaként működő gimnázium megszüntetése jelentősen szűkítené az itt élő diákok továbbtanulási lehetőségeit és megítélésem szerint nagymértékben visszavetné a gyermekeink oktatáshoz való jogát, másrészt egyetértek az iskola Alkalmazotti Közösségének álláspontjával is, mely az átszervezés elutasítását az alábbiakkal indokolta.

*„A Zalaszentgróti Járás illetékességi területén az egyetlen középfokú integrált oktatást-nevelést folytató intézmény. Az egyetlen olyan középfokú intézmény, ahol dráma tantárgyból lehetett és lehet érettségizni. Minden évben jelenleg is 6 fő diák választotta érettségi tantárgyának. A középfokú – gimnáziumi - oktatás megszüntetésével maga a város és a járás is „halálra” van ítélve. Már most hiányzik az a fiatal réteg a városból, akire a városi művészeti és sport csoportok, egyesületek (Szentgrót Táncegyüttes, a Csicsergők, a Pacsirta néptánc csoport, a Városi Fúvószenekar, a Zalaszentgróti Kézilabda Club, a Zalaszentgróti Labdarúgó Szakosztály, a Teke Klub, a Városi Ifjúsági Önkormányzat, a Zalai Hazatérők Egyesülete) a jövőjüket, a város jövőjét megalapozhatják. Tény, hogy az elmúlt 3 évben a gimnáziumi osztály indításához a törvényi előírás létszáma nem teljesült, de a Tempus felnőttek általános iskolája és gimnáziuma zalaszentgróti esti tagozatának a jelenlegi - 9. osztály 17 fő (ebből 7 fő nappalin is tanulhatna), 10. osztály 15 fő, és 11. osztály 25 fő (ebből 7 fő nappalin is tanulhatna) - évfolyamai a nappalis hallgatókkal töltődtek fel. A jelenlegi szülői összetétel igénye teljesen más, mint a három évvel ezelőtti. A többség érettségit szeretne gyermekének a helyi családias légkörű gimnáziumban és érettségi után tanuljon szakmát vagy folytassa tanulmányait felsőfokú oktatási intézményben. A szülő itthon, Zalaszentgróton akarja biztonságban tudni a gyermekét ebben az elvadult világban. 18 éves koráig azt teheti Zalaszentgróton, amit szeret, amiben tehetséges: művészeti iskolába jár, kézilabdázik, lovagol, focizik, néptáncra jár, tagja az Ifjúsági Önkormányzatnak stb.) és mellette tanul az érettségit adó helyi gimnáziumban.„*

Ezúton tájékoztatom önöket, hogy gimnáziumi nevelés-oktatási alapfeladatának törlésére vonatkozó átszervezési javaslatot az Alkalmazotti Közösség a 2025. március 6-án tartott ülésén 46 (100%) nemleges szavazattal **nem támogatta**.

A Zalaegerszegi Tankerületi Központ a fentiek alapján kéri, hogy a 2025. évi intézményátszervezéssel érintett köznevelési intézmény átszervezési javaslatát önkormányzati hatáskörben véleményezze a Képviselő-testület.

A Zalaegerszegi Tankerületi Központ által támogatott átszervezési javaslat megvalósítása az önkormányzatra többlet anyagi terhet nem ró.

A Szociális és Humán Ügyek Bizottsága az előterjesztést a 2025. március 20-i ülésén megtárgyalta, a 16/2025. (III. 20.), 17/2025. (III. 20.), 18/2025. (III. 20.), 19/2025. (III. 20.), 20/2025. (III. 20.) és a 21/2025. (III. 20.) számú határozataival javasolja a képviselő-testületnek a határozati javaslatok elfogadását.

Kérem a T. Képviselő-testületet, hogy az előterjesztést megtárgyalni, majd az alábbi határozati javaslatokat elfogadni szíveskedjen:

**I. Határozati javaslat:**

Zalaszentgrót Város Önkormányzata Képviselő-testülete támogatja a Zalaszentgróti Erkel Ferenc Alapfokú Művészeti Iskola fenntartó által tervezett alábbi átszervezését:

**Az átszervezés kategóriája:** 11.1 a feladatellátási helyre felvehető maximális tanulólétszám növelése

**Érintett feladatellátási hely:** Zalaszentgróti Erkel Ferenc Alapfokú Művészeti Iskola, 8790 Zalaszentgrót, Ifjúság utca 2.

**Az átszervezés leírása:** A székhelyen megnövekedett SNI-s tanulók létszáma miatt a felvehető SNI-s tanulólétszám növelése 10 főről 30 főre.

Zalaszentgrót Város Önkormányzata Képviselő-testülete felkéri Baracskai József polgármestert, hogy gondoskodjon a Zalaegerszegi Tankerületi Központ igazgatójának értesítéséről.

Határidő**:** azonnal

Felelős**:** Baracskai József polgármester

**II. Határozati javaslat:**

Zalaszentgrót Város Önkormányzata Képviselő-testülete támogatja a Zalaszentgróti Erkel Ferenc Alapfokú Művészeti Iskola fenntartó által tervezett alábbi átszervezését:

**Az átszervezés kategóriája:** 12.2 már oktatott művészeti ágban új tanszak indítása

**Érintett feladatellátási hely**: Zalaszentgróti Erkel Ferenc Alapfokú Művészeti Iskola Batthyány utcai Telephelye, 8790 Zalaszentgrót, Batthyány Lajos utca 9.

**Az átszervezés leírása:** Az intézmény Batthyány utcai telephelyén a néptánc tanszak nem kifutó tanszak, ezért ezt szeretnénk új tanszakra módosíttatni.

Zalaszentgrót Város Önkormányzata Képviselő-testülete felkéri Baracskai József polgármestert, hogy gondoskodjon a Zalaegerszegi Tankerületi Központ igazgatójának értesítéséről.

Határidő**:** azonnal

Felelős**:** Baracskai József polgármester

**III. Határozati javaslat:**

Zalaszentgrót Város Önkormányzata Képviselő-testülete támogatja a Zalaszentgróti Erkel Ferenc Alapfokú Művészeti Iskola fenntartó által tervezett alábbi átszervezését:

**Az átszervezés kategóriája**: 12.2 már oktatott művészeti ágban új tanszak indítása

**Érintett feladatellátási hely:** Zalaszentgróti Erkel Ferenc Alapfokú Művészeti Iskola Batthyány utcai Telephelye, 8790 Zalaszentgrót, Batthyány Lajos utca 9.

**Az átszervezés leírása:** Az intézmény Batthyány utcai telephelyén a színjáték tanszak nem kifutó tanszak, ezért ezt szeretnénk új tanszakra módosíttatni.

Zalaszentgrót Város Önkormányzata Képviselő-testülete felkéri Baracskai József polgármestert, hogy gondoskodjon a Zalaegerszegi Tankerületi Központ igazgatójának értesítéséről.

Határidő: azonnal

Felelős: Baracskai József polgármester

**IV. Határozati javaslat:**

Zalaszentgrót Város Önkormányzata Képviselő-testülete támogatja a Deák Ferenc Általános Iskola és Gimnázium fenntartó által tervezett alábbi átszervezését:

**Az átszervezés kategóriája:** 11.1 a feladatellátási helyre felvehető maximális tanulólétszám növelése

**Érintett feladatellátási hely:** Deák Ferenc Általános Iskola és Gimnázium, 8790 Zalaszentgrót, Ifjúság utca 2.

**Az átszervezés leírása:** Sajátos nevelési igényű tanulók felvehető maximális tanulólétszám növelése a szakmai alapdokumentum szerinti 10 főről 15 főre (jelenleg 13 fő).

Zalaszentgrót Város Önkormányzata Képviselő-testülete felkéri Baracskai József polgármestert, hogy gondoskodjon a Zalaegerszegi Tankerületi Központ igazgatójának értesítéséről.

Határidő**:** azonnal

Felelős**:** Baracskai József polgármester

**V. Határozati javaslat:**

Zalaszentgrót Város Önkormányzata Képviselő-testülete támogatja a Deák Ferenc Általános Iskola és Gimnázium fenntartó által tervezett alábbi átszervezését:

**Az átszervezés kategóriája:** 11.1 a feladatellátási helyre felvehető maximális tanulólétszám növelése

**Érintett feladatellátási hely**: Deák Ferenc Általános Iskola és Gimnázium, 8790 Zalaszentgrót, Kossuth u. 11.

**Az átszervezés leírása**: Sajátos nevelési igényű tanulók felvehető maximális tanulólétszám növelése a szakmai alapdokumentum szerinti 12 főről 20 főre (jelenleg 16 fő).

Zalaszentgrót Város Önkormányzata Képviselő-testülete felkéri Baracskai József polgármestert, hogy gondoskodjon a Zalaegerszegi Tankerületi Központ igazgatójának értesítéséről.

Határidő**:** azonnal

Felelős**:** Baracskai József polgármester

**VI. Határozati javaslat:**

Zalaszentgrót Város Önkormányzata Képviselő-testülete **nem támogatja** a Deák Ferenc Általános Iskola és Gimnázium fenntartó által tervezett alábbi átszervezését:

**Az átszervezés kategóriája**: 9.4 gimnáziumi nevelés-oktatás törlése

**Érintett feladatellátási hely**: Deák Ferenc Általános Iskola és Gimnázium, 8790 Zalaszentgrót, Kossuth u. 11.

**Az átszervezés leírása:** A gimnáziumi nevelés-oktatási alapfeladatának törlése, mivel az intézményben 3 éve nem indult gimnáziumi képzés, mivel a jelentkezők száma nem érte el az osztályindításhoz szükséges törvényi minimum létszámot. Az intézmény egyetlen gimnáziumi osztálya a végzős osztály, így indokolt a gimnázium alapfeladat törlése, figyelembe véve, hogy előzetes jelentkezési igények sem mutatnak érdeklődést az iskola gimnáziumi képzése iránt.

Zalaszentgrót Város Önkormányzata Képviselő-testülete felkéri Baracskai József polgármestert, hogy gondoskodjon a Zalaegerszegi Tankerületi Központ igazgatójának értesítéséről.

Határidő**:** azonnal

Felelős**:** Baracskai József polgármester

**Zalaszentgrót**, 2025. március 24.

|  |  |
| --- | --- |
|  | **Baracskai József**  polgármester |

A határozati javaslatok a törvényességi követelményeknek megfelelnek.

|  |  |
| --- | --- |
|  | **Dr. Simon Beáta**  jegyző |