**Szám:**1-3/2025. 8. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2025. március 27-i rendes, nyilvános ülésére**

**Tárgy:** Döntés önkormányzati ingatlanok értékesítéséről

**Tisztelt Képviselő-testület!**

Zalaszentgrót Város Önkormányzata Képviselő-testületének az önkormányzat vagyonáról és a vagyongazdálkodás általános szabályairól szóló 22/2015. (XI. 27.) számú önkormányzati rendeletének VIII. fejezet 42./A. § 2) pont d) pontja alapján


* a legfeljebb 5000 m2 területű vagy bruttó 3 millió forint alatti forgalmi értékű **kivett zártkerti földterületek** pályázati eljárás lefolytatása nélkül is értékesíthetők,
* a **zártkerti és belterületi földterületek esetében** a rendelet 41. § bc) pontja alapján a 3000 m2-t meghaladó területű vagy bruttó 3 millió forint feletti forgalmi értékű önkormányzati földterületek nyilvános, indokolt esetben zártkörű pályázati eljárás lefolytatását követően értékesíthetők,
* a bd) pont alapján a legfeljebb **3000 m2 területű vagy bruttó 3 millió forint alatti forgalmi értékű önkormányzati földterületek** pályázati eljárás lefolytatása nélkül is értékesíthetők.

Az elmúlt időszakban 3 megkeresés érkezett önkormányzatunkhoz, melyekről jelen előterjesztés keretében dönteni szükséges.

1. **Pados Balázs 1013 Budapest, Várkert rakpart 11.** szám alatti lakos kérelmet nyújtott be Zalaszentgrót Város Önkormányzata felé a **Zalaszentgrót 24850 hrsz-ú** **rét és gazdasági épület 60/120 tulajdoni hányadának** megvásárlására vonatkozóan.
2. **Burai Csaba 8796 Türje, Kossuth u. 182.** szám alatti lakos kérelmet nyújtott be Zalaszentgrót Város Önkormányzata felé a **Zalaszentgrót 24773/4 hrsz-ú kivett zártkerti művelés alól kivett terület** megvásárlására vonatkozóan.
3. **Willmann Attila 8790 Zalaszentgrót, Széchenyi u. 42.** szám alatti lakos kérelmet nyújtott be Zalaszentgrót Város Önkormányzata felé a **Zalaszentgrót 23004 hrsz-ú kivett zártkerti művelés alól kivett terület** megvásárlására vonatkozóan.
4. **Vételi ajánlat**

A Zalaszentgrót 24850 hrsz-ú ingatlan Zalaszentgrót-Csáford városrész zártkertjében helyezkedik el, Zalaszentgrót Város Önkormányzatának 60/120 arányú tulajdonát képezi. Az ingatlan bejárása megtörtént, amely során megállapítást nyert, hogy az ingatlan földútról megközelíthető, részben fásult terület, mely Zalaszentgrót Helyi Építési Szabályzata szerint helyi természetvédelmi területnek minősül, azonban ezen állapot nem akadályozza az adásvétel megvalósítását.

|  |  |  |  |  |
| --- | --- | --- | --- | --- |
| **Helyrajzi szám** | **Területnagyság (m2)** | **Művelési ág** | **Nyilvántartási érték (Ft)** | **Vagyonrendelet szerinti számított érték (nettó Ft.)** |
| 24850 | 6992 | rét és gazdasági épület (60/120) | 140.000,-Ft | 928.200,- Ft  266,- Ft/m2 |

****


A zártkerti ingatlanok tekintetében - figyelembe véve a vagyonrendelet szerinti számított értéket és a Képviselő-testület 2024. évi gyakorlatát - a fenti ingatlan értékesítési árára a következő javaslatot teszem:

- **Zalaszentgrót 24850 hrsz 60/120 tulajdoni hányada 928.200,- Ft + Áfa** (a vagyonrendelet szerint számított érték szerint).

1. **Vételi ajánlat**

A Zalaszentgrót 24773/4 hrsz-ú ingatlan Zalaszentgrót-Csáford városrész zártkertjében helyezkedik el, Zalaszentgrót Város Önkormányzatának 1/1 arányú tulajdonát képezi. Az ingatlan bejárása megtörtént, amely során megállapítást nyert, hogy az ingatlan földútról nem megközelíthető, nagyrészt fásult terület.

|  |  |  |  |  |
| --- | --- | --- | --- | --- |
| **Helyrajzi szám** | **Területnagyság (m2)** | **Művelési ág** | **Nyilvántartási érték (Ft)** | **Vagyonrendelet szerinti számított érték (nettó Ft.)** |
| 24773/4 | 1099 | kivett zártkerti művelés alól kivett terület | 22.000,-Ft | 246.400,- Ft  224,- Ft/m2 |




A zártkerti ingatlanok tekintetében - figyelembe véve a Képviselő-testület 2024. évi gyakorlatát - a fenti ingatlan értékesítési árára a következő javaslatot teszem: 250,- Ft/m2-es egységárral számolva **274.750.-Ft,** amit ÁFA nem terhel, tekintettel arra, hogy a földterület útról nem megközelíthető.

1. **Vételi ajánlat**

A Zalaszentgrót 23004 hrsz-ú ingatlan Zalaszentgrót-Csáford városrész zártkertjében helyezkedik el, Zalaszentgrót Város Önkormányzatának 1/1 arányú tulajdonát képezi. Zalaszentgrót Város Képviselő-testület a 36/2023. (III.29.) számú határozatában már döntött arról, hogy a jelenlegi igénylő részére ezen ingatlant értékesíti, azonban az adásvétel nem valósult meg. Az ingatlan ismételt bejárása megtörtént, amely során megállapítást nyert, hogy az ingatlan földútról megközelíthető, részben fásult terület.

|  |  |  |  |  |
| --- | --- | --- | --- | --- |
| **Helyrajzi szám** | **Területnagyság (m2)** | **Művelési ág** | **Nyilvántartási érték (Ft)** | **Vagyonrendelet szerinti számított érték (nettó Ft.)** |
| 23004 | 2165 | kivett zártkerti művelés alól kivett terület | 54.000,-Ft | 442.260,- Ft  204,- Ft/m2 |



A zártkerti ingatlanok tekintetében - figyelembe véve a Képviselő-testület 2024. évi gyakorlatát - a fenti ingatlan értékesítési árára a következő javaslatot teszem: 250,- Ft/m2-es egységárral számolva541.250,- Ft + ÁFA.

A Pénzügyi és Gazdasági Bizottság az előterjesztést a 2025. március 20-i ülésén megtárgyalta, a 28/2025. (III.20.), 29/2025. (III.20.), 30/2025. (III.20.) számú határozataival elfogadta, és a Képviselő-testületnek elfogadásra javasolja.

Kérem a Tisztelt Képviselő-testületet, hogy az előterjesztést tárgyalja meg és az alábbi határozati javaslatokat fogadja el:

1. **Határozati javaslat:**

Zalaszentgrót Város Önkormányzata úgy dönt, hogy a 60/120 tulajdonrészű Zalaszentgrót 24850 hrsz-ú, 6992 m2 nagyságú rét, gazdasági épületet nyilvános pályázati eljárás lefolytatásával értékesíti 928.200,- Ft + ÁFA, azaz 1.178.814,- Ft indulóáron.

Az adásvétellel kapcsolatos költségek a vevőt terhelik.

A Képviselő-testület felhatalmazza a polgármestert a pályázati eljárás lefolytatására, sikeres eljárás esetén az adásvételi szerződés megkötésére.

**Határidő:** 2025. május 31.

**Felelős:** Baracskai József polgármester

Dr. Simon Beáta jegyző

1. **Határozati javaslat:**

Zalaszentgrót Város Önkormányzata úgy dönt, hogy az 1/1 tulajdonrészű Zalaszentgrót 24773/4 hrsz-ú, 1099 m2 nagyságú kivett zártkerti művelés alól kivett területet 274.750.-Ftvételáronnyilvános pályázati eljárás lefolytatása nélkül értékesíti Burai Csaba 8796 Türje, Kossuth u. 182. szám alatti lakos részére.

Az adásvétellel kapcsolatos költségek a vevőt terhelik.

A Képviselő-testület felhatalmazza a polgármestert az adásvételi szerződések megkötésére, valamint felkéri a jegyzőt az értékestéssel kapcsolatos feladatok elvégzésére.

**Határidő:** 2025. május 31.

**Felelős:** Baracskai József polgármester

Dr. Simon Beáta jegyző

1. **Határozati javaslat:**

Zalaszentgrót Város Önkormányzata úgy dönt, hogy az 1/1 tulajdonrészű Zalaszentgrót 23004 hrsz-ú, 2165 m2 nagyságú kivett zártkerti művelés alól kivett területet 541.250,- Ft + ÁFA, azaz 687.388 Ft vételáron nyilvános pályázati eljárás lefolytatása nélkül értékesíti Willmann Attila 8790 Zalaszentgrót, Széchenyi u. 42. szám alatti lakos részére.

Az adásvétellel kapcsolatos költségek a vevőt terhelik.

A Képviselő-testület felhatalmazza a polgármestert az adásvételi szerződések megkötésére, valamint felkéri a jegyzőt az értékestéssel kapcsolatos feladatok elvégzésére.

**Határidő:** 2025. május 31.

**Felelős:** Baracskai József polgármester

Dr. Simon Beáta jegyző

Zalaszentgrót, 2025. március 24.

**Baracskai József**

polgármester

A határozati javaslatok a törvényességi

követelményeknek megfelelnek.

**Dr. Simon Beáta**

jegyző